stanford-oval/wikipedia huggingface dataset:
נכסי ידע
המבט הניהולי

הפרופסור השוודי Karl-Erik Sveiby (הול') היה הראשון שחקר לעומק את נכסי הידע בארגונים.
מחקריו של Sveiby ושל חוקרים נוספים מצביעים על ההשפעה הגדולה שיש לנכסי הידע על תפקודם של ארגונים, ועל יכולתם לבנות יתרון תחרותי ארוך טווח. מהפכת המידע, שהתחילה בתחילת שנות ה-90 של המאה הקודמת, הביאה לכך שהנתח של נכסי הידע בערך השוק של ארגונים, הולך וגדל. מחקר של חברת Ocean Tomo בקרב חברות הנמצאות במדד S&P 500, מראה כיצד ערכם של נכסי הידע גדל מ-17% בממוצע בשנת 1975, ל-80% בממוצע בשנת 2010.
אתרים פיננסיים רבים מציגים כיום את היחס בין ערך השוק של חברה לבין הנכסים הרשומים בספרים (Price/Book Ratio).
זיהוי ומדידת נכסי ידע

פרופסור Sveiby מחלק את נכסי הידע לשלושה סוגים:
יכולות עובדים: השכלה, ידע, ניסיון ומגוון כישורים המאפשרים לעובדים לפעול במציאות משתנה על מנת לייצר נכסים עבור הארגון.
מבנה פנימי: פטנטים, נוהלי עבודה, תהליכי עבודה, תוכנות מחשב ייחודיות, וכדומה.
מבנה חיצוני: מותגים, קשרים עם לקוחות וספקים, פרסומת, וכדומה.
כיום נהוג לכנות שלוש קבוצות אלו: הון אנושי (Human Capital), הון מבני (Structural Capital), והון קישורי (Relationship Capital)
במקביל לעבודתו של Sveiby ושל חוקרים נוספים, נעשו ניסיונות לבנות מאזן של נכסי הידע הארגוניים. הניסיון הראשון נעשה גם כן בשוודיה בחברת Skandia בתחילת שנות ה-90. כיום ישנם ארגונים מעטים שבונים מאזן נכסי ידע, וארגונים רבים אחרים שמוסיפים פרק על נכסי הידע בדו"ח השנתי לבעלי המניות.
לקריאה נוספת

נועם, דן. "ניהול נכסי הידע של הארגון", בתוך "ניהול ידע בישראל 2012", תל אביב: פורום ניהול הידע בישראל, 2012. 161-92
Stewart, Thomas A. "Brainpower: How Intellectual Capital Is Becoming America’s Most Important Asset." Fortune (1991): n. pag. Print.
Stewart, Thomas A. Intellectual Capital: The New Wealth of Organizations. New York: Doubleday / Currency, 1997. Print.
Stewart, Thomas A. The Wealth of Knowledge: Intellectual Capital and the Twenty-first Century Organization. New York: Currency, 2001. Print.
Sveiby, Karl Erik. The New Organizational Wealth: Managing & Measuring Knowledge-based Assets. San Francisco: Berrett-Koehler, 1997. Print.
Teece, David J. "Capturing Value From Knowledge Assets:." California Management Review 40.3 (1998): 55-79. Print.
Toffler, Alvin, and Heidi Toffler. Revolutionary Wealth: How It WIll Be Created and How It Will Change Our Lives. N.p.: Knopf, 2006. Print.
הערות שוליים

↑  Kronfeld and Rock, 1958
↑  Stewart, 1991
↑  Innovation in science, technology and industry – New sources of grouth: Knowledge-based capital
↑  Garcia, 2009
↑  IAS 38
↑  IVSC - Valuation of intangible assets
↑  תקן חשבונאי 30
↑  Sveiby, 1989
↑  Stewart, 1997
↑  Skandia AFS Business Navigator
ניאון טריז

| --- | --- |

ניאון טריז, 2010
 מקום הקמה:  פרובו 
 מוקד פעילות:  פרובו, יוטה, ארצות הברית
 תקופת הפעילות:  מ-2005
 סוגה:  פופ רוק גל חדש סינת'-פופ אינדי רוק רוק אלטרנטיבי
 חברת תקליטים:  מרקורי רקורדס איילנד רקורדס
 שיתופי פעולה בולטים:  קסקייד
 האתר הרשמי
 פרופיל ב-IMDb
 חברים
 טיילר גלן כריס אלן ברנדן קמפבל איליין בראדלי
 חברים לשעבר
 מייק ליצ'י ג'ייסון גיבונס ניית'ן אוואנס
 
ניאון טריז (באנגלית: Neon Trees) היא להקת רוק אמריקאית שנוסדה בפרובו, יוטה בשנת 2005. חברי הלהקה הנוכחיים הם הסולן טיילר גלן והגיטריסט כריס אלן אשר ייסדו את הלהקה, וכן המתופפת איליין בראדלי והבסיסט ברנדן קמפבל, שהצטרפו אליה יחד שנה לאחר הקמתה. הלהקה נכנסה לתודעה האמריקאית לקראת סוף שנת 2008, בעקבות היותם להקת החימום של להקת הקילרס במסע ההופעות שלהם בצפון אמריקה. מספר חודשים לאחר מכן חתמה הלהקה על חוזה הקלטות עם חברת מרקורי רקורדס והוציאה את אלבומה הראשון Habits ב-2010. הסינגל הראשון מתוך האלבום, Animals, הגיע למקום ה-13 במצעד הבילבורד הוט 100 ולמקום הראשון במצעד השירים האלטרנטיביים של המגזין.
היסטוריה > 2005-2010: הקמה ושנים ראשונות

הלהקה הוקמה על ידי שני חברי הילדות טיילר גלן וכריס אלן, שגדלו יחדיו במוריאטה, קליפורניה ולאחר מכן עברו יחד לפרובו, יוטה. הם החלו להופיע בשם "Neon Trees" לראשונה בסוף שנת 2005, כשלצידם שלושה מוזיקאים מסצנת הרוק של יוטה - נגן הבס מייק ליצ'י, המתופף ג'ייסון גיבונס והקלידן ניית'ן אוואנס. מקור שם הלהקה הוא בשלטי הניאון של מסעדת המזון המהיר האמריקאית In-N-Out Burger, שנתנו את ההשראה לסולן טיילר גלן.
במהלך סיבוב ההופעות הראשון שלהם בקליפורניה בשנת 2006, הלהקה הוציאה את המיני-אלבום הראשון שלה, Becoming Different People. בהמשך השנה, שלושת המצטרפים החדשים החליטו לעזוב את ההרכב, ואת מקומם תפסו המתופפת איליין בראדלי והבסיסט ברנדן קמפבל. מספר חודשים לאחר מכן, המתופף של להקת הקילרס, רוני ונוצ'י ג'וניור היה נוכח בהופעת הלהקה במועדון קטן בלאס וגאס ואף הכיר את הבסיסט קמפבל - שניהם היו חברים באותה הלהקה מספר שנים קודם לכן. כתוצאה מהמפגש, הלהקה נבחרה ללהקת החימום של הקילרס בסיבוב ההופעות שלהם בארצות הברית בשנת 2008. לאחר סיבוב ההופעות, קישר ונוצ'י את חברי הלהקה לאולפני מרקורי רקורדס, איתם הם חתמו על חוזה הקלטות בסופה של אותה השנה.
היסטוריה > 2010-2011: Habits והפריצה

על אף שהוציאו מספר מיני-אלבומים עצמאיים, אלבום הבכורה שלהם, Habits יצא לאור ב-16 במרץ 2010. האלבום הגיע למקום ה-113 במצעד הבילבורד 200, וכמו כן נכנס למצעד המוזיקה האוסטרלי ולמצעד האלבומים הבריטי, וקיבל מעמד של פלטינה כפולה מאיגוד תעשיית ההקלטות האמריקאי. השיר Animal נבחר לסינגל העיקרי מתוך האלבום והם הופיעו איתו בתוכניות הטלוויזיה ג'ימי קימל לייב, The Tonight Show עם ג'יי לנו, Lopez Tonight עם ג'ורג' לופז וקונאן בהנחיית קונאן או'בריאן. הלהקה הופיעה עם הסינגל השני באלבום, 1983 בתוכניות הטלוויזיה The Tonight Show עם ג'ימי פאלון והופעה שנייה ב-The Tonight Show עם ג'יי לנו, והסינגל נכנס למצעד השירים האלטרנטיביים של מגזין בילבורד. הם הופיעו עם הסינגל השלישי Your Surrender בתוכניות הטלוויזיה לייט שואו עם דייוויד לטרמן והופעה שלישית ב-The Tonight Show עם ג'יי לנו, והסינגל נכנס למצעד השירים האלטרנטיביים של מגזין בילבורד, ועובד לאחר מכן גם על ידי הדי ג'יי האמריקאי קסקייד.
בתחילת שנת 2010, שימשה כלהקמת החימום של 30 Seconds to Mars במסע ההופעות שלהם "Into the Wild" יחד עם הלהקות Mutemath ו-Street Drum Corps. לאחר מכן, יצאו למסע הופעות עצמאי עם עוד שלוש להקות הדומות להם בסגנונן, הופיעו בפני 7,000 איש בפסטיבל הלולפלוזה, ויצאו למסע הופעות נוסף עם 30 Seconds to Mars בסוף השנה. בנובמבר 2010, הוציאה הלהקה אלבום שכלל שמונה הופעות חיות של להיטיה בשם iTunes Live from SoHo. לאורך שנת 2011, שימשו כלהקות החימום בסיבובי הופעות של הלהקות מיי כמיקל רומנס, פאניק! אט דה דיסקו ודוראן דוראן. השיר Animal קיבל גרסת כיסוי בעונה השנייה של סדרת הטלוויזיה המוזיקלית Glee.
היסטוריה > 2011-2013: Picture Show

ב-7 בדצמבר 2011, אתר האינטרנט של הרולינג סטון הציג את הסינגל החדש של הלהקה Everybody talks - אשר הוצג בחודש מרץ 2012 בפרסומת לחברת ביואיק, קיבל גרסת כיסוי בעונה הרביעית של סדרת הטלוויזיה המוזיקלית Glee, והגיע למקום השישי במצעד הבילבורד הוט 100. ב-10 בפברואר 2012, הכריזו חברי הלהקה על יציאת אלבומם החדש בחודש אפריל באותה השנה - Picture Show. האלבום הגיע למקום ה-17 במצעד הבילבורד 200. הסינגל השני באלבום Lessons in Love (All Day, All Night) יצא בשיתוף פעולה עם הדי ג'יי קסקייד.
הלהקה הופיעה בגמר תוכנית America's Got Talent עם השיר Everybody Talks ב-29 באוגוסט 2012. בסוף שנת 2012 הם הצטרפו למסע ההופעות של הלהקות אופספרינג ו-Dead Sara, ולאורך שנת 2013 ליוו את מסע ההופעות של מארון 5 יחד עם Owl City וליוו מספר הופעות של טיילור סוויפט בניו זילנד ואוסטרליה, במסגרת The Red Tour.
היסטוריה > 2014-2017: Pop Psychology

האלבום השלישי של הלהקה, Pop Psychology, יצא ב-22 באפריל 2014. הלהקה הופיעה עם הסינגל הראשון מתוך האלבום, Sleeping with a Friend, בתוכנית The Tonight Show עם ג'יי לנו כשלושה חודשים לפני צאת האלבום. מהאלבום יצאו לאור שלושה סינגלים נוספים - I Love You (But I Hate Your Friends), Voices In the Halls, ו-First Things First, אשר הופיע כשיר הסיום בסדרת המקור של נטפליקס - "Dirk Gently's Holistic Detective Agency".
ב-2015, יצאה הלהקה, לראשונה, למסע הופעות עצמאי ברחבי ארצות הברית, אשר החל ב-6 ביוני ונגמר ב-26 ביולי בבוסטון. ב-5 במאי 2015, הוציאה הלהקה את הסינגל העצמאי Songs I Can't Listen To, וקליפ לשיר בו מופיע הבמאי ופעיל הלהט"ב דסטין לאנס בלאק. ב-4 באוגוסט 2017 יצא הסינגל האחרון של הלהקה (נכון לשנת 2019) - Feel Good.
פרסים ומועמדויות

| פרס | שנה | מועמד | קטגוריה | תוצאה |
| --- | --- | --- | --- | --- |
| פרסי המוזיקה של MTV אירופה | 2011 | Neon Trees | פריצת השנה | מועמדות |
| פרס המוזיקה של בילבורד | 2011 | "Animal" | השיר האלטרנטיבי הטוב ביותר | זכייה |
| פרס המוזיקה של בילבורד | 2011 | "Animal" | שיר הרוק הטוב ביותר | מועמדות |
| ועידת החורף של המוזיקה | 2011 | "Animal" | השיר האלטרנטיבי/דאנס רוק הטוב ביותר | מועמדות |
| ועידת החורף של המוזיקה | 2013 | "Lessons in Love (All Day, All Night)" | השיר האלטרנטיבי/דאנס רוק הטוב ביותר | מועמדות |
| ועידת החורף של המוזיקה | 2015 | "Sleeping with a Friend" | השיר האלטרנטיבי/דאנס רוק הטוב ביותר | מועמדות |
| פרסי איגוד ההופעות האוסטרלי | 2012 | "Animal" | השיר הזר המושמע ביותר בהופעות | מועמדות |
| פרסי המוזיקה העולמיים | 2012 | Neon Trees | הלהקה הטובה ביותר | מועמדות |
| פרסי BMI Pop | 2012 | "Animal" | השיר הטוב ביותר | זכייה |
| פרסי BMI Pop | 2015 | "Sleeping with a Friend" | השיר הטוב ביותר | זכייה |
דיסקוגרפיה > אלבומים

2011 - Habits
2012 - Picture Show
2015 - Pop Psychology
דיסקוגרפיה > מיני-אלבומים

2006 - Becoming Different People
2009 - Start a Fire
2010 - iTunes Live from SoHo
2011 - iTunes Live: SXSW
דיסקוגרפיה > סינגלים

2010 - "Animal", "1983", "Wish List"
2011 - "Your Surrender"' "Sins of My Youth"' "Everybody Talks"
2012 - "Lessons in Love (All Day, All Night)"
2014 - "Sleeping with a Friend", "I Love You (But I Hate Your Friends)", "First Things First", "Text Me in the Morning"
2015 - "Songs I Can't Listen To"
2017 - "Feel Good"
הערות שוליים

↑  Neon Trees Generate Killer Buzz Bmi.com (2009)
↑  Adolescence-inspired lyrics and vocals set tone on CD, Dionne, Jared (2010)
↑  "Neon Trees – Chart History: Hot 100" Billboard (2011)
↑  "Neon Trees – Chart History: Alternative Songs" Billboard (2011)
↑  Artist Interview: Tyler Glenn of the Neon Trees, Rose, Bella (2011)
↑  Home - Universal Music, Islanddefjam.com (2015)
↑  "Neon Trees – Chart History: Billboard 200" Billboard (2011)
↑  "Discography Neon Trees", australian-charts.com (2012)
↑  "Neon Trees", Official Charts Company (2012)
↑  Animal Songfacts, Songfacts.com (2011)
↑  MCR Announces Supporting Acts For North American Tour, My Chemical Romance (2011)
↑  Neon Trees Song Premiere: 'Everybody Talks', Baltin, Steve (2011)
↑  2012 Buick Verano | Tour Bus, YouTube (2012)
↑  Neon Trees – Picture Show Teaser One / The New Album,* Picture Show, YouTube (2012)
↑  The Tonight Show NBC, NBC (2014)
↑  Neon Trees 2015 An Intimate Night With Neon Trees Tour Schedule, Neon Trees (2015)
↑  Listen to Neon Trees’ New Single, 'Songs I Can't Listen To', radio.com (2015)
↑  Songs I Can't Listen To - Neon Trees, VEVO (2018)
↑  Neon Trees Feel Good - Single, Island Records (2017)
| --- | --- |
בקרת זהויות :  BnF: cb16533852n (data)  GND: 16326003-5  ISNI: 0000 0001 0181 1719  LCCN: no2010096558  MusicBrainz: 16243662-8538-4746-a0fb-0d15b5828b8e  VIAF: 151683882   WorldCat (עם VIAF): 151683882 
הופעת הלהקה ב-22 באפריל 2011
סיון אברבאיה

סיון אברבאיה לוי (נולדה ב-1990) היא שחקנית כדורשער וספורטאית פאראלימפית ישראלית לשעבר.
אברבאיה שירתה בפיקוד העורף כחובשת ובמהלך השירות הצבאי איבדה את כושר ראייתה כתוצאה ממחלה.
במסגרת בית הלוחם החלה להתאמן בכדורשער וצורפה אל נבחרת ישראל בכדורשער נשים.
בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה במשחקים הפאראלימפיים ריו דה ז'ניירו (2016).
הערות שוליים

↑  צוות סיון - להיות אלופת ההתקפה
↑  ערב עיוורון מאיר עיניים 2
↑  ראיון עם גל חמרני קפטנית הנבחרת הפאראלימפית במשחק כדורשער
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
נכנס ראשון יוצא ראשון

נכנס ראשון יוצא ראשון (בראשי תיבות: נרי"ר; באנגלית: FIFO) הוא מונח המשמש במדעי המחשב, תורת התורים, חשבונאות, מדעי החברה, אלקטרוניקה ועוד.
המונח מתאר את עקרונות התור (queue) ואת עקרונות כל הקודם זוכה: הראשון שנכנס הוא הראשון שמקבל התייחסות ועל הנכנס אחריו לחכות עד לסיום הטיפול בראשון. לפיכך, מי שנכנס לתור ראשון יגיע לראשו ראשון.
מדעי המחשב

בתחום מדעי המחשב ותורת התורים, נרי"ר מתייחס לצורה שבה פריטי מידע מאוחסנים בבסיס נתונים ולצורת הטיפול בפריטי מידע אלו. פריט מידע אשר הוכנס ראשון למסד נתונים הוא הראשון שיצא ממנו. מבנה נתונים הפועל בצורה זו קרוי תור.
אלקטרוניקה

בתחום האלקטרוניקה, שיטת נרי"ר משמשת במעגלים אלקטרוניים עבור חציצה ובקרת זרימה. בדמות חומרה, נרי"ר מורכב בראש ובראשונה ממצביעי קריאה וכתיבה, אחסון ובקרה. האחסון יכול להיות SRAM, מעגל חשמלי דו מצבי (דלגלג), נעילה, או צורת אחסון מתאים אחר.
מדעי החברה

בתחום מדעי החברה, תור הוא שורה של אנשים (או עצמים אחרים) העומדים זה מאחורי זה בהמתינם לשירות כלשהו תוך שמירה על סדר שבו המגיע ראשון הוא הקודם לזה הבא אחריו וגם בתחום זה התור מיישם את שיטת נרי"ר.
ניהול מלאי

בניהולו של מלאי בעל חיי מדף קצרים, ניפוק בשיטת "נכנס ראשון יוצא ראשון" מבטיח מזעור הנזק הנגרם כתוצאה מכך שפריטים במלאי הגיעו לסוף חיי המדף שלהם. דוגמה: בחנות מזון שבה טבוע על המוצרים תאריך תפוגה, ישתדל המוכר להציע תחילה את המוצרים שתאריך התפוגה שלהם קרוב.
חשבונאות

בתחום החשבונאות, נרי"ר היא שיטה חשבונאית לספירת המלאי ולקביעת ערכו. על פי שיטה זו, הנפוצה מבין שיטות ניהול מלאי, החברה רושמת בספריה את היחידות הראשונות שנרכשו כיחידות הראשונות שנמכרו. על פי השיטה, המלאי הישן יוצא מהמחסן ונמכר לפני שהמלאי החדש נמכר. השיטה מתאימה במיוחד למלאי שמתכלה או מתיישן במהירות, כגון מוצרי מזון או מוצרי אופנה. בתקופת התייקרות מסתבר כי בשיטה זו תיוחס הרווח ליחידה גבוה יותר משאר שיטות ניהול מלאי.
שיטה זו מקובלת על רשות המסים בישראל לצורכי אומדן עלות המלאי. יתרון שיטה זו בפשטות יישומה וחסרונה בהיותה מבוסס על אומדן מקורב ומעוגל.
במסורת היהודית

בספר ויקרא, פרק כ"ו, פסוק י' כתוב ״[...] וְיָשָׁן, מִפְּנֵי חָדָשׁ תּוֹצִיאוּ״. הביטוי מופיע בתחילת פרשת בחוקותי כברכה. לפי פירוש רש״י, הביטוי מייצג שפע גדול של פירות ותבואה. עודפי התבואה הגדולים כופים הוצאה של מזון ישן מהמאגרים על מנת לפנות מקום ליבול החדש. בביטוי מגולמות שתי ברכות: הראשונה היא של שפע, והשנייה היא שתקופת האפסנה מיטיבה עם היבול, ומשביחה אותו. כך הישן עדיף מן החדש, בדומה ליין.
ראו גם

נכנס אחרון יוצא ראשון (נאי"ר)
הערות שוליים

↑  רשת בתי המדרש בישראל, אתר מדרשת
| --- | --- |
בקרת זהויות :  GND: 4419565-5
נשיא הנציבות האירופית

| --- | --- |


 איוש נוכחי:  אורסולה פון דר ליין
 תאריך כניסה לתפקיד:  1 בדצמבר 2019
 תחום שיפוט:  האיחוד האירופי האיחוד האירופי
 מעון:  Berlaymont building 
 מושב המשרה:  בריסל
 משך כהונה קצוב:  5 שנים
 ייסוד המשרה:  1 בינואר 1958 
 אתר רשמי
 
נשיא הנציבות האירופית (באנגלית: President of the European Commission) הוא ראש הרשות המבצעת של האיחוד האירופי והעומד בראש הנציבות האירופית. נשיאת הנציבות הנוכחית היא אורסולה פון דר ליין.
דרכי מינוי

נשיא הנציבות ממונה על ידי המועצה האירופית באישור הפרלמנט האירופי לכהונה בת 5 שנים, עם אפשרות הארכה אחת לכהונה נוספת בת 5 שנים.
תפקידים וסמכויות > תפקידי נשיא הנציבות האירופית:

קובעת את סדר היום למדיניות האיחוד האירופי.
קביעת הצעות חקיקה לאישור הפרלמנט האירופי.
נשיא הנציבות עומד בראש קבינט הנציבים.
מקצה את חלוקת תיקים ותפקידים בין הנציבים וכן ראשי לפטר או להזיז אותם מתפקידם.
ניהול השירות הציבורי של האיחוד האירופי.
ייצוג הנציבות בפגישות המועצה האירופית, ובדיונים מרכזיים בפרלמנט האירופי.
ייצוג האיחוד האירופי בארגונים ופורומים בינלאומיים G20, G7.
הנשיא רשאי למנות לו סגנים לפי שיקול דעתו, ובדרך כלל יש כמה סגני נשיא בנציבות. הנציג העליון, לעומת זאת, הוא סגן נשיא מכוח תפקידו מרגע שאושר על ידי הפרלמנט. מבין סגני הנשיא, לרבות הנציג העליון, ממנה הנשיא "סגן נשיא ראשון" שמשמש כממלא מקומו בעת היעדרותו.
הערות שוליים

1 2  Ursula von der Leyen - European Commission, commissioners.ec.europa.eu (באנגלית)
| --- | --- |
בקרת זהויות :  GND: 7564331-5  NKC: ph684165  VIAF: 238806153   WorldCat (עם VIAF): 238806153
סונטארים

הסונטארים (ביחיד: סונטארן, באנגלית: Sontaran) הם יצורים בדיוניים מסדרת המדע הבדיוני דוקטור הו. דמויות אלו הופיעו לראשונה בעונה 11 של הסדרה המקורית בפרק "לוחם הזמן",בסדרה המחודשת בעונה 4 בפרק "תכסיס הסונטארן" ובסדרת הספין אוף הרפתקאות שרה ג'יין. הסונטארים הם גזע אשר אוהב ומתקיים מלחימה. הם שונאים את הדוקטור בגלל שהוא היחיד ששרד מהמלחמה הגדולה ביקום הנקראת מלחמת הזמן והסונטארים לא הורשו להשתתף בה.
תיאור פיזי

הסונטארים מתוארים כגזע דמוי אדם, הם שריריים ונמוכים. עורם הוא בדרך כלל בצבע חום בהיר, וראשם מחובר ישירות לגופם ויוצר צורת כיפה. הסונטארנים מתוארים על ידי רוס ג'נקינס כ"תפוח אדמה מבושל ומדבר" הם לובשים בדרך כלל שריון עבה אשר מאפשר להם להיות בלתי פגיעים. יש להם נשק שמשתק את האיבר שבו הנשק פוגע. אין לסונטארים פחד מיריות בגלל שיש להם מכשיר שגורם לרובים לא לירות.
סונטאר

הסונטארים מגיעים מהכוכב סונטאר אשר לדברי הדוקטור נמצע בזרוע הספירלה הדרומית של הגלקסיה. בסונטאר יש שדה כבידה חזק מאוד, מה שמסביר את צורתם הנמוכה והשמנמנה של הסונטארים.
סטראקס

סטראקס הוא מפקד לשעבר בצבא הסונטארים שהורד לדרגת אח. הוא מת בפרק "שדים בורחים" בעונה 6 כדי לשלם את חובו לדוקטור, אך הוחזר לחיים על ידי מאדאם וסטרה (ניב מקינטוש) וג'ני פלינט (קטרין סטיוארט) ומאז הוא חי איתן כמשרתן בלונדון הוויקטוריאנית.
כל ההופעות של הסונטארים בסדרה אחרי הפרק "שדים בורחים" הן של סטראקס.
רשימת הופעות

הפרק "לוחם הזמן", הפרק הראשון בעונה ה-11 של הסדרה המקורית. הדוקטור ה-3.
הפרק "ניסוי הסונטארן", הפרק ה-3 בעונה ה-12 של הסדרה המקורית. הדוקטור ה-4.
הפרק "הפלישה לזמן", הפרק ה-6 בעונה ה-15 של הסדרה המקורית. הדוקטור ה-4.
תפקיד אורח בפרק "לוגופוליס", הפרק ה-7 בעונה ה-18 של הסדרה המקורית. הדוקטור ה-4.
הפרק "שני הדוקטורים", הפרק ה-4 בעונה ה-22 של הסדרה המקורית. הדוקטור ה-2 וה-6.
הספיישל "תיקון הסונטארים". הדוקטור ה-6.
הפרק הכפול "תכסיס הסונטארן / שמי הרעל", הפרק ה-4 וה-5 בעונה ה-4 של הסדרה המחודשת. הדוקטור ה-10.
הפרק "הסונטארן האחרון", בהרפתקאות שרה ג'יין.
תפקיד אורח בספיישל הכפול "סוף הזמן". הדוקטור ה-10.
הפרק "אויבו של ההרס", בהרפתקאות שרה ג'יין.
תפקיד אורח (כהולוגרמה בלבד) בפרק "השעה ה-11", הפרק הראשון בעונה ה-5 של הסדרה המחודשת. הדוקטור ה-11.
תפקיד אורח בפרק הכפול "הפנדוריקה נפתחת / המפץ הגדול", הפרק ה-12 וה-13 בעונה ה-5 של הסדרה המחודשת. הדוקטור ה-11.
הפרק "איש טוב הולך למלחמה", הפרק ה-7 בעונה ה-6 בסדרה המחודשת. הדוקטור ה-11.
הספיישל "אנשי השלג" בעונה 7 של הסדרה המחודשת. הדוקטור ה-11.
הפרק "אימת הארגמן", הפרק האחד עשר בעונה 7 של הסדרה המחודשת. הדוקטור ה-11.
הפרק "שמו של הדוקטור" הפרק השלושה עשר בעונה 7 של הסדרה המחודשת. הדוקטור ה-11.
הפרק "נשימה עמוקה" הפרק הראשון בעונה 8 של הסדרה המחודשת. הדוקטור ה-12.
נשיא הפרלמנט האירופי

| --- | --- |


 איוש נוכחי:  רוברטה מצולה 
 תאריך כניסה לתפקיד:  ינואר 2022
 דרכי מינוי:  בחירה על ידי רוב מוחלט של הפרלמנט
 תחום שיפוט:  האיחוד האירופי 
 מעון:  שטרסבורג 
 משך כהונה קצוב:  2.5 שנה 
 ייסוד המשרה:  1952 
 איוש ראשון:  פול אנרי ספאק
 אתר רשמי
 
נשיא הפרלמנט האירופי הוא העומד בראש הפרלמנט האירופי ואחראי לפעילות ולדיונים המתקיימים בו. הוא מייצג את הפרלמנט באיחוד האירופי ובמסגרות בינלאומיות שונות. חתימתו נדרשת כדי להוציא לפועל את מרבית החוקים באיחוד האירופי וכן את תקציב האיחוד.
נשיאי הפרלמנט משרתים בתפקידם שנתיים וחצי. מאז הקמת האיחוד ב-1952 כיהנו בתפקיד זה 28 נשיאים, מתוכם כיהנו 13 נשיאים מאז שהחלו הבחירות לפרלמנט ב-1979. פעמיים שירתו בתפקיד זה נשים (סימון וייל וניקול פונטיין).
נשיאת הפרלמנט בפועל החל מינואר 2022 היא רוברטה מצולה ממלטה, שנכנסה לתפקיד בעקבות מותו של קודמה דוד ססולי מאיטליה.
תפקידו של הנשיא

הנשיא מייצג את הפרלמנט בכל העניינים המשפטיים וקשרי חוץ, במיוחד ביחסים בינלאומיים. כאשר יש מפגש של המועצה האירופית, הנשיא הוא שמנסח את עמדת הפרלמנט בנושאים שעל סדר יומה של המועצה. הנשיא גם לוקח חלק בכנסים על הסכמים חדשים. חתימתו של הנשיא נדרשת גם עבור תקציב האיחוד האירופי.
ברוב המדינות, הפרוטוקול של ראש המדינה בא לפני כל האחרים. עם זאת, באיחוד האירופי הפרלמנט מופיע בתור המוסד הראשון, ומכאן פרוטוקול של נשיאו מגיע לפני כל הפרוטוקולים האחרים.
בחירת הנשיא

הנשיא נבחר על ידי חברי הפרלמנט לכהונה בת שנתיים וחצי, כלומר פעם בחצי קדנציה של הפרלמנט, ומכאן ששני נשיאים עשויים לשמש במהלך כל תקופת כהונה פרלמנטרית אחת. מפלגת העם האירופי ומפלגת הסוציאליסטים האירופים החלו לשתף פעולה בשנת 1980, ומאז יש להם מסורת של פיצול שתי הודעות ביניהם. לדוגמה בשנים 2004–2009 למשל, מפלגת העם תמכה במועמד הסוציאליסטי לנשיאות, כאשר כהונתו תמה בשנת 2007, ומפלגת הסוציאליסטים תמכה במועמד מפלגת העם לנשיאות. התוצאה היא שיש רוב גדול עבור נשיאים, אם כי יש כמה יוצאים מן הכלל:. למשל בשנים 1999–2004, תחת עסקה מפלגת העם ליברלים תמכה בנשיא עבור המחצית השנייה והיה ליברל, ולא סוציאליסט
הנשיא צריך להיבחר על ידי רוב מוחלט של הפרלמנט. במקרה שאין רוב כזה לאחר שלוש הצבעות המועמד שזכה במרבית הקולות הוא זה שמנצח.
נשיאי הפרלמנט האירופי

| שם הנשיא | תקופת כהונה | מדינת מוצא |
| --- | --- | --- |
| פול אנרי ספאק | 1952–1954 | בלגיה |
| אלצ'ידה דה גספרי | 1954 | איטליה |
| ג'וזפה פלה | 1954–1956 | איטליה |
| הנס פורלר | 1956–1958 | גרמניה המערבית |
| רובר שומאן | 1958–1960 | צרפת |
| הנס פורלר | 1960–1962 | גרמניה המערבית |
| ג'יטאנו מרטינו | 1962–1964 | איטליה |
| ז'אן דוביסאר | 1964–1965 | בלגיה |
| ויקטור לימן | 1965–1966 | בלגיה |
| אלן פוהר | 1966–1969 | צרפת |
| מריו סלבה | 1969–1971 | איטליה |
| ולטר בהרנדט | 1971–1973 | גרמניה המערבית |
| קורנליס ברכוואר | 1973–1975 | הולנד |
| ז'ורז' ספנאל | 1975–1977 | צרפת |
| אמיליו קולומבו | 1977–1979 | איטליה |
| סימון וייל | 1979–1982 | צרפת |
| פייט דנקרט | 1982–1984 | הולנד |
| פייר פלימלי | 1984–1987 | צרפת |
| צ'ארלס הנרי פלאמב | 1987–1989 | הממלכה המאוחדת |
| אנריקה ברון קרספו | 1989–1992 | ספרד |
| אגון קלפש | 1992–1994 | גרמניה |
| קלאוס הנש | 1994–1997 | גרמניה |
| חוסה מריה חיל-רובלס | 1997–1999 | ספרד |
| ניקול פונטיין | 1999–2002 | צרפת |
| פאט קוקס | 2002–2004 | אירלנד |
| ז'וזפ בורל | 2004–2007 | ספרד |
| הנס-גרט פטרינג | 2007–2009 | גרמניה |
| יז'י בוז'ק | 2009–2012 | פולין |
| מרטין שולץ | 2012–2017 | גרמניה |
| אנטוניו טאיאני | 2017–2019 | איטליה |
| דוד ססולי | 2019–2022 | איטליה |
| רוברטה מצולה (נשיאה בפועל) | 2022 | מלטה |
נתן נטע נוטקין

נתן נטע נוטקין (שקלוב - 1804, סנקט פטרבורג) היה סוחר ושתדלן למען הקהילה היהודית באימפריה הרוסית.
עד חלוקת פולין הוא היה סוחר במוהילב, בזכות הצלחתו במסחר קיבל ממלך פולין תפקיד של יועץ החצר. החל מ-1788 היה שותף של סוחרים רוסים, היה ספק לצבאו של גריגורי פוטיומקין, לאחר מותו של פוטיומקין סירבו לשלם לו את הסכום שהגיע לו ונוטקין פשט רגל. לאחר פשיטת רגל הוא חזר לשקלוב, הוא הפך ליועץ של רוזן מקומי וסייע לו בגיוס כספים להקמת בית ספר בשקלוב.
לקריאה נוספת

Yvonne Kleinmann, Neue Orte - neue Menschen: Jüdisches Leben in St. Petersburg und Moskau im 19. Jahrhundert, Göttingen: Vandenhoeck & Ruprecht, 2006, s. 71-76.
מרכז שלהבתיה

| --- | --- |

 מידע כללי
 סוג:  בניין מנהלה 
 כתובת:  רחוב שבטי ישראל 25
 מיקום:  ירושלים 
 מדינה:  ישראל 
 קואורדינטות:  31°47′00″N 35°13′28″E﻿ / ﻿31.783277777778°N 35.224444444444°E﻿ / 31.783277777778; 35.224444444444
 אתר רשמי
  (למפת ירושלים מוגדלת) מרכז שלהבתיה(למפת ירושלים רגילה) מרכז שלהבתיה(למפת ירושלים רגילה) מרכז שלהבתיה(למפת ירושלים מוגדלת) מרכז שלהבתיה
 
המכון הפיני שלהבתיה, הנמצא בירושלים, הוא מרכז הפעילויות של ארגון FELM הפיני (Finnish Evangelical Lutheran Mission), ארגון ללא מטרות רווח שמטרתו קידום זכויות אדם וצדק מסביב לעולם והפצת מסרים של אהבת השכן, תקווה ואמונה לעולם. ל-FELM כ-200 עובדים ב-30 מדינות ומעל ל-100 שותפים[דרושה הבהרה]. הארגון משתף פעולה עם ארגונים ועמותות מקומיים המונים כמיליון איש בשנה ברחבי העולם.
היסטוריה > תחילת הפעילות בארץ ישראל

פעילות FELM בארץ ישראל החלה עם הגעתו של הכומר אפלי סאריסלו (Aapeli Saarisalo) ב-1924, כשמטרתו העיקרית הייתה מחקר ופיתוח. הוא החל בירושלים, ובהמשך עבר לחוות הכנרת בחוף הדרומי של הגליל. סאריסלו היה כותב, חוקר וארכיאלוג וחקר רבות את ארץ ישראל, מצרים ומסופוטמיה. ב-1927 ביצע סקר באגן נחל תבור וגילה שאדמות הבזלת אכן פוריות לחקלאות. על שמו נקראה "חורשת סאריסלו" באזור. ב-1940 הגיעה לארץ איליי האבאס (Aili Havas), ועיסוקה היה בעיקר ביסוס בית לילדים יהודים שנמלטו מאירופה. ב-1945 פתחה גם בית ספר וגן ילדים. הבית היה ממוקם בביה"ח שנילר הישן. ב-1946 הצטרפה אליה ראווחה מואיסיו (Rauha Moisio) והן המשיכו את פעילויותיהן. הסופר עמוס עוז ייחד להן פרק (מ"ז) בספרו 'סיפור על אהבה וחושך'.